b'\n_START_ARTICLE_\nFK Sever Subotica\n_START_SECTION_\nPovijest\n_START_PARAGRAPH_\nNogometni klub su osnovali 1948. godine nogometni entuzijasti koji su ve\xc4\x87 radili u sindikalnim timovima. Me\xc4\x91u najzna\xc4\x8dajnije spadaju: Pavle, \xc4\x8cabai, Geza Buljov\xc4\x8di\xc4\x87, Antun Balija, Stevan Mezedi, S. Taka\xc4\x8d, Jovan Febler i Ladislav Ki\xc5\xa1. _NEWLINE_Klub je bio zapa\xc5\xbeene uloge u nogometnoj povijesti sjevera Ba\xc4\x8dke. Od osnivanja natjecao se u op\xc4\x87inskoj, suboti\xc4\x8dkoj, podru\xc4\x8dnoj, ba\xc4\x8dkoj i vojvo\xc4\x91anskoj ligi. Najve\xc4\x87i je klupski doseg Vojvo\xc4\x91anska liga. Najve\xc4\x87i uspjesi bili su prva mjesta u ligama raznih nivoa natjecanja. Bio ih je glas protagonista lijepog nogometa._NEWLINE_Poznati igra\xc4\x8di iz ovog kluba su Dezider Marton i \xc4\x90or\xc4\x91e Palatinus. Poznati treneri u ovom klubu bili su Laj\xc4\x8do Jakoveti\xc4\x87 i Tihomir Ognjanov._NEWLINE_Gradski nogometni savez Subotice dodijelio je 11. o\xc5\xbeujka 2014. Severu plaketu za 65. jubilej, kad je klub ve\xc4\x87 bio pred ga\xc5\xa1enjem.'